02010902108010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1090 


21 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 28ης και 29ης Ιουνίου 2000 και της 1 ης Ιου¬ 


λίου 2000 σε περιοχές του Νομού Μαγνησίας. 1 

Διατήρηση του Ειδικού Λογαριασμού (Νο 2509487) με 
τίτλο «Ειδικός Λογαριασμός Αρωγής αστυνομικού 
και πολιτικού προσωπικού της Ελληνικής Αστυνο¬ 
μίας» που τηρείται στην Τράπεζα της Ελλάδος 2 

Διατήρηση του Ειδικού Λογαριασμού (Νο8404052) με 


τίτλο «Λογαριασμός Αρωγής Ορφανών τέκνων 
αστυνομικού, πυροσβεστικού και πολιτικού προ¬ 
σωπικού Υπουργείου Δημόσιας Τάξης» που τηρεί¬ 
ται στην Εμπορική Τράπεζα της Ελλάδος. 3 


ΑΠΟΦΑΣΕΙ Σ 

Αριθ. 3857/Α32 (1) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές της 
28ης και 29ης Ιουνίου 2000 και της 1ης Ιουλίου 2000 σε 
περιοχές του Νομού Μαγνησίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 Πρά- 
ξεως Νομοθετικού Περιεχομένου του Προέδρου της Δημο¬ 
κρατίας «περί αποκαταοτάσεως ζημιών εκ σεισμών 1978 εις 
περιοχή Βορείου Ελλάδος κ.λπ. και ρυθμίσεως ετέρων τινών 
συναφών θεμάτων» που κυρώθηκε με το Ν. 867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Περιε¬ 
χομένου του Προέδρου της Δημοκρατίας, «περί αποκατα- 
στάσεως ζημιών εκ σεισμών 1981 και ρυθμίσεως ετέρων συ¬ 
ναφών θεμάτων» όπως αυτό τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 
«Μεταφορά αρμοδιοτήτων από το Υπουργικό Συμβούλιο σε 


άλλα Κυβερνητικά όργανα και άλλες διατάξεις» (ΦΕΚ 
123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεως της νο¬ 
μισματικής, πιστωτικής και συναλλαγματικής πολιτικής και 
άλλες διατάξεις» όπως συμπληρώθηκε με το άρθρο 25, 
παρ. 6του Ν. 1418/84 «Περί Δημοσίων'Εργων και ρυθμίσεις 
συναφών θεμάτων» (ΦΕΚ Α'23). 

4. Τις διατάξεις του Ν. 128/75 «περί τροποποιήσεως και 
συ μπλη ρώσεως διατάξεων τινών αναφερο μενών εις τη ν λει- 
τουργίατου χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίωση 
των διαδικασιών για την ανάθεση της κατασκευής των δη¬ 
μοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής ΓραμματείαςΔη¬ 
μοσίων Έργων». 

7. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ «περί 
εξαιρέσεως διοικητικών πράξεων και εγγράφων από τον κα¬ 
νόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362/95 «Περί Δη¬ 
μοσίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 154 Α') 
και με το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋπο¬ 
λογισμού αλλά η δαπάνη βαρύνει το Πρόγραμμα Δημοσίων 
Επενδύσεων και συγκεκριμένα το έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτοκί¬ 
ου βαρύνει το λογαριασμό του Ν. 128/75. Ο λογαριασμός 
αυτός επιδοτείται από τον Κρατικό Π ροϋπολογισμό μόνο σε 
περίπτωση ελλειμματικότητάς του. Το ύψος της δαπάνης 
αυτής θα είναι της τάξης των 40.000.000 δρχ. 

11. Την αριθ. ΔΙΔΚ/Φ. 1/2/11187/12.5.2000 (ΦΕΚ 630/Β/ 
12.5.2000) απόφαση του Πρωθυπουργού καιτου Υπουργού 
Εσωτ. Δημ. Διοίκ. Και Αποκέντρωσης, για την ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης, Κωνσταντίνο Καϊσερλή και 
Λεωνίδα Τζανή. 

12. Την κοινή Απόφαση του Πρωθυπουργού καιτου Υπουρ¬ 
γού Οικονομικών με αριθ. 1039386/441/Α0006/21.4.2000 (ΦΕΚ 

571/Β/21.4.2000) «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών». 

13. Την κοινή απόφαση Δ17α/10/30/Φ.2.2.1/23.5.2000 
(ΦΕΚ664/Β/24.5.2000) του Πρωθυπουργού και του Υπουρ¬ 
γού ΠΕ.ΧΩ.Δ.Ε. «Ανάθεση αρμοδιοτήτων Υπουργού 
ΠΕ.ΧΩ.Δ.Ε στους Υφυπουργούς ΠΕ.ΧΩ.Δ.Ε Αθανάσιο 
Αλευρά και Ηλία Ευθυμιόπουλο». 

14. Το με αρ. πρωτ. οικ3356/10.4.2001 έγγραφο της 
Δ/νσης Τεχνικών Υπηρεσιών της Νομαρχιακής Αυτοδιοίκη¬ 
σης Μαγνησίας. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών των Δήμων 
Αργαλαστής και Αφετών του Νομού Μαγνησίας που επλή- 
γησαν από τις πυρκαγιές της 28ης και της 29ης Ιουνίου 
2000 και της 1ης Ιουλίου 2000, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χή Βορ. Ελλάδος κ.λπ.», όπως αυτή κυρώθηκε, τροποποιή¬ 
θηκε και συμπληρώθηκε με τους Νόμους 867/79, 1048/80, 
1133/81 και 1190/81 όπως ορίζεται στο άρθρο 10 του Ν. 
2576/98 καθώς και των σχετικών κανονιστικών πράξεων 
όπως ισχύουν σήμερα για την αποκατάσταση των ζημιών 
των κτιρίων γενικά, τις οποίες προκάλεσαν οι πυρκαγιές της 
28ης και της 29ης Ιουνίου 2000 καιτης 1 ης Ιουλίου 2000 που 
έπληξαν περιοχές του Νομού Μαγνησίας και συγκεκριμένα 
τα διοικητικά όρια των: 

α) Δημοτικών Διαμερισμάτων Ξινόβρυσης και Αργαλα¬ 
στής του Δήμου Αργαλαστής. 

β) Δημοτικού Διαμερίσματος Αφετών του Δήμου Αφετών. 

2. Το έργο της αποκατάστασης των ζημιών από τις πυρ¬ 
καγιές, που έπληξαν περιοχές του Νομού Μαγνησίας, ανα¬ 
τίθεται στο ήδη λειτουργούντα Γραφείο Αποκατάστασης 
Πλημμυροπαθών (Γ.Α.Π.) Ν ομού Καρδίτσας. 

3. Ορίζεται προθεσμία τεσσάρων (4) μηνών, απάτη δημο¬ 
σίευση της παρούσας Απόφασης σε ΦΕΚ, εντός της οποίας 
οι ιδιοκτήτες των ακινήτων, που υπέστησαν ζημιές από τις 
πυρκαγιές υποχρεούνται να υποβάλλουν αίτηση στο αρμό¬ 
διο Γ ραφείο Αποκατάστασης Πλημμυροπαθών (Γ.Α.Π.) Νο¬ 
μού Καρδίτσας, προκειμένου να διενεργηθεί ο έλεγχος των 
κτιρίων τους από τις αρμόδιες επιτροπές του Υ.ΠΕ.ΧΩ.Δ.Ε. 
Μετά την παρέλευση της παραπάνω προθεσμίας οι τυχόν 
πληγέντες από τις πυρκαγιές, που δεν υπέβαλαν αίτηση για 
αυτοψία δεν δικαιούνται στεγαστική συνδρομή για την απο¬ 
κατάσταση των ακινήτων τους. 

4. Με αποφάσεις του Υφυπουργού ΠΕΧΩΔΕ θα καθορί¬ 
ζονται ονομαστικά οι δικαιούχοι στεγαστικής συνδρομής 
που επλήγησαν από τις πυρκαγιές της 28ης και της 29ης 
Ιουνίου 2000 καιτης 1ης Ιουλίου 2000 σε περιοχές του Νο¬ 
μού Μαγνησίας σύμφωνα με τα πορίσματα των αρμοδίων 
επιτροπώντου Υ.ΠΕ.ΧΩ.Δ.Ε. Οι αποφάσεις αυτές θα δημο¬ 
σιεύονται στο ΦΕΚ, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου, που κυρώ¬ 
θηκε με το Ν. 1190/81. 

5. Εντός ενός (1) έτους από τη δημοσίευση σε ΦΕΚ των 
αποφάσεων της προηγούμενης παραγράφου, οι πληγέντες 
απότιςπυρκαγιέςτης 28ης καιτης 29ης Ιουνίου 2000 καιτης 
1ης Ιουλίου 2000 σε περιοχές του Νομού Μαγνησίας, που 
έχουν οριστεί δικαιούχοι Στεγαστικής Συνδρομής, πρέπει να 
υποβάλλουν στο αρμόδιο Γ ραφείο Αποκατάστασης Πλημμυ¬ 
ροπαθών (Γ.Α.Π.) Νομού Καρδίτσας τα απαιτούμενα δικαιο- 
λογητικά (συμβόλαια, μελέτες επισκευής κ.λπ.) για τη χορή¬ 
γηση στεγαστικής συνδρομής. 

Β. ΣΤΕΓΑΣΤΙΚΗ ΣΥΝΔΡΟΜΗ 

I. Εγκρίνεται η χορήγηση στεγαστικής συνδρομής (άτοκο 


δάνειο και δωρεάν κρατική αρωγή) για την αποκατάσταση 
των ζημιών που προκάλεσαν οι πυρκαγιές της 28ης και της 
29ης Ιουνίου 2000 καιτης 1ης Ιουλίου 2000 σεπεριοχέςτου 
Νομού Μαγνησίας. 

α. Για ανακατασκευή των κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμοπλίν¬ 
θους ή μη διαμορφωμένους λίθους μικρής διατομής με συν¬ 
δετικό υλικό αργιλώδες) και τα οποία δεν έχουν χαρακτηρι¬ 
στεί κατεδαφιστέα, αλλά οι ζημιές που προκλήθηκαν από τις 
πυρκαγιές δεν επιδέχονται, σύμφωνα με την κρίση του αρμό¬ 
διου Γραφείου Αποκατάστασης Πλημμυροπαθών (Γ.Α.Π.) 
Νομού Καρδίτσας που αναφέρεται στην παρ. 2 του κεφ. Ατης 
παρούσας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και για 
αυτοστέγαση. 

γ. Τα κτίρια που χαρακτηρίζονται εγκαταλελειμμένα (δια¬ 
τηρούν τους περιμετρικούς τοίχους και έστω τμήμα της 
στέγης) δεν δικαιούνται δανείου. 

Προκειμένου να γίνει άρση του χαρακτηρισμού του εγκα- 
ταλελειμμένου θα πρέπει το κτίσμα να έχει κουφώματα και 
να ήταν στοιχειωδώς κατοικήσιμο και ο ενδιαφερόμενος να 
προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρονι¬ 
κό διάστημα πριν από τις πυρκαγιές. 

II.ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δάνειο 
και δωρεάν κρατική αρωγή) καθορίζονται από το αρμόδιο 
Γραφείο Αποκατάστασης Πλημμυροπαθών (Γ.Α.Π.) Νομού 
Καρδίτσας, στο οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στις προ¬ 
θεσμίες που ορίζονται στην παρούσα απόφαση. 

2. Το αρμόδιο Γ ραφείο Αποκατάστασης Πλημμυροπαθών 
(Γ.Α.Π.) Νομού Καρδίτσας, θα χορηγεί στους δικαιούχους 
βεβαίωση με την οποία θαπροσδιορίζεταιτο ύψος της απαι- 
τούμενης δαπάνης επισκευής ή το ποσό που δικαιούται ο 
ενδιαφερόμενος για ανακατασκευή ή αυτοστέγαση. Στη βε¬ 
βαίωση θα αναφέρεται το ποσό της δωρεάν κρατικής αρω¬ 
γής καθώς και του δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται εντός 
των πληγεισών περιοχών. 

3. Σε περίπτωση που το συγκεκριμένο κτίριο ρυμοτομεί- 
ται ή δεν μπορεί να ανακατασκευαστεί για οποιαδήποτε άλ¬ 
λη νόμιμη αιτία ή ο ενδιαφερόμενος το επιθυμεί, τότε ο ιδιο¬ 
κτήτης ή καθένας από τους συνιδιοκτήτες (εφόσον υφίστα- 
ται συνιδιοκτησία), δικαιούται στεγαστική συνδρομή για 
αυτοστέγαση με αγορά ή ανέγερση κατοικίας σε άλλη πλη- 
γείσα περιοχή. 

4. Σε περίπτωση που καταστράφηκαν ολοσχερώς κτίσμα- 
τα από τις πυρκαγιές ή κατεδαφίστηκαν αμέσως μετά από 
αυτές με εντολή Δημόσιας ή Δημοτικής Αρχής, χωρίς να 
έχουν εκδοθεί πρωτόκολλα επικινδύνως ετοιμόρροπων κτι- 
σμάτων, από τις κατά το Νόμο Τριμελείς Επιτροπές, εγκρί¬ 
νουμε τη δανειοδότησή τους εφόσον: 

α. Η οικοδομή που καταστράφηκε ολοσχερώς ή κατεδα¬ 
φίστηκε αμέσως μετά τις πυρκαγιές αναφέρεται στις επί¬ 
σημες καταστάσεις καταγραφής των κτισμάτων του Τμή¬ 
ματος Πολεοδομίας και Πολεοδομικών Εφαρμογών του 
Νομού Μαγνησίας. 

β. Η οικοδομή βρισκόταν μέσα σε σχέδιο πόλεως ή μέσα 
σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της ύπαρ¬ 
ξης του κτίσματος, διαπίστωσης του εμβαδού και της χρήσης 
του (π.χ. οικοδομική άδεια ανέγερσης της καταστραφείσας οι¬ 
κοδομής, φωτογραφίες, αεροφωτογραφίες κ.λπ.). 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δημο¬ 
τικών ή Κοινοτικών τελών κ.λπ.). 

Παράλληλα ο πληγείς θα πρέπει να συνυποβάλλει: 
Βεβαίωση της Δημόσιας ή Δημοτικής ή Κοινοτικής Αρχής 
ότι δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πυρκαγιές ή βεβαίωση 
ότι το κτίσμα κατέρρευσε. 

III.ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική ενίσχυση (δάνειο και δωρεάν κρατική αρω¬ 
γή) θα χορηγείται στους δικαιούχους με βάση την προσκο- 
μιζόμενη στη δανείστρια Τράπεζα έγγραφη συνηγορία του 
αρμόδιου Γραφείου Αποκατάστασης Πλημμυροπαθών 
(Γ.Α.Π.) Νομού Καρδίτσας, με τους ακόλουθους βασικούς 
όρους: 

α) Για κτίσματα που έχουν χρήση κατοικίας 130.000 δρχ. 
ανάτ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 80.000 δρχ. 
ανάτ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 9.600.000 δρχ., για τα πρώτα 150 
τ.μ. 

Στην περίπτωση που ο επαγγελματικός χώρος έχει επιφά¬ 
νεια άνω των 150 τ.μ., για την επιπλέον αυτή επιφάνεια χορη¬ 
γείται μόνο δάνειο χωρίς κρατική αρωγή και για τον υπολογι¬ 
σμό της συνολικής δανειοδότησης θα διαιρείται η επιφάνεια 
του σε τμήματα των 150 τ.μ. για τα τυχόν δάνεια που θαπρο- 
κύψουν πέραν των πρώτων 150 τ. μ. το ποσόντου δανείου ορί¬ 
ζεται σε 50.000 δρχ. ανά τ.μ. και για δανειοδοτούμενη επιφά¬ 
νεια 120 τ.μ., ήτοι μέχριτου ποσού των 6.000.000 δρχ. για κά¬ 
θε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπόλοι- 
ποτμήματος, αν έχει επιφάνεια μέχρι και 50τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται στεγαστι- 
κή δάνειο ανάλογα με το εμβαδόν του και σύμφωνα με τα 
ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας ή 
επαγγελματικές στέγες, χορηγείται ποσό δανείου που αντι¬ 
στοιχεί στο 70% της εκάστοτε ισχύουσας μεγίστης τιμής μο¬ 
νάδας για τη χρηματοδότηση των ανακατασκευαζομένων 
κατοικιών ή επαγγελματικών χώρων αντίστοιχα. 

δ) Για κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κ.λπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρηματο¬ 
δότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορηγεί¬ 
ται δάνειο που αντιστοιχεί στο 30% της εκάστοτε ισχύου- 
σας μεγίστης τιμής μονάδας για τη χρηματοδότηση της 
ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει¬ 
τουργικότητα της κατοικίας και με την προϋπόθεση ότι το 
σύνολο της δανειοδοτούμενης επιφάνειας (κύριος και βοη¬ 


θητικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κ.λπ.) η ανάτ.μ. 
κατεδαφιστέου ή καταστραφέντος ολοσχερώς κτίσματος 
τιμή αποζημίωσης, (είτε βάση πρωτοκόλλων κατεδαφίσε- 
ως, είτε ως ασύμφορα επισκευής, είτε ως μη ασφαλώς επι- 
σκευάσιμα λόγω ευτελών δομικών υλικών) είναι η αυτή με 
της κατοικίας, παράγραφος (α). 

η) Γ ια ανεξάρτητες αποθήκες οποιοσδήποτε χρήσης (οικια¬ 
κή ή επαγγελματική αποθήκη) καθώς και στάβλους, ποιμνιο¬ 
στάσια και γενικά αγροτικά κτίσματα, χώρους αποθήκευσης, 
που είτε βρίσκονται στο ίδιο οικόπεδο με το κυρίως κτίσμα εί¬ 
τε σε άλλο, η ανάτ.μ. κατεδαφιστέου ή καταστραφέντος ολο¬ 
σχερώς κτίσματος τιμή αποζημίωσης, ανέρχεται στο ποσό 
των 45.000 δρχ. κατεδαφιζόμενης ή καταστραφείσας ολοσχε¬ 
ρώς επιφάνειας και μέχρι εμβαδού 120 τ.μ. 

θ) Γιατην ανακατασκευή αγροτικών κατοικιών (κτισμάτων 
ευτελούς αξίας κατασκευής, μικρού κατά κανόνα εμβαδού 
που χρησιμοποιούνται εποχιακά) η στεγαστική συνδρομή 
ανέρχεται στο ποσό των 70.000 δρχ. ανά τ.μ. κατεδαφιζό- 
μενης ή καταστραφείσας ολοσχερώς επιφάνειας και μέχρι 
συνολικού εμβαδού 120 τ.μ. 

ι) Γ ια κτίρια που ανήκουν στο Δημόσιο, Ν.Π.Δ.Δ. ή σε Κοι¬ 
νωφελή ή σε Φιλανθρωπικά ή σε Ευαγή Ιδρύματα ή σε Σω¬ 
ματεία, το ύψοςτης στεγαστικής συνδρομής ανέρχεται στο 
ποσό των 120.000 δρχ. ανάτ.μ. επί του συνόλου της κατε- 
δαφιστέας ή καταστραφείσας ολοσχερώς επιφάνειας και η 
ανεγειρόμενη επιφάνεια δεν θα πρέπει να είναι μικρότερη 
του 75% της κατεδαφισθείσης. 

ια) Γ ια την ανακατασκευή κωδωνοστασίων και μόνο, το 
ύψοςτης στεγαστικής συνδρομής είναι ανάλογο του όγκου 
του κατεδαφιστέου ή καταστραφέντος ολοσχερώς κτίσμα¬ 
τος και ανέρχεται στο ποσό των δέκα πέντε χιλιάδων δραχ¬ 
μών (15.000 δρχ.) ανά κυβικό μέτρο. 

ιβ) Γ ια κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στεγα- 
στικής συνδρομής για ανακατασκευή ή αυτοστέγαση που 
αντιστοιχεί στην ιδιοκτησία του, επί πλέον στεγαστική συν¬ 
δρομή ανάλογη με το ποσοστό του επί των κοινοχρήστων 
χώρων και μέχρι συνολικού εμβαδού 120 τ.μ. αθροιστικά 
(από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην παρα¬ 
πάνω στεγαστική συνδρομή για ανακατασκευή ή αυτοστέ¬ 
γαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστικής 
συνδρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν από 
την πυρκαγιά, περισσότερες της μίας ιδιοκτησίες, στεγα- 
στική συνδρομή δικαιούται για κάθε μία από αυτές, ενώ δω¬ 
ρεάν κρατική αρωγή μόνο για τη μία ιδιοκτησία , την οποία 
επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στεγα- 
στικής συνδρομής χορηγείται εξ'ολοκλήρου υπό μορφή δα¬ 
νείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού ή 
του όγκου του κατεδαφιστέου ή καταστραφέντος ολοσχε¬ 
ρώς κτίσματος, με βάση το οποίο υπολογίστηκε το δάνειο. 
Σε όλες τις άλλες περιπτώσεις ανακατασκευής, υποχρέω¬ 
ση του ιδιοκτήτη είναι να ανακατασκευάσει κτίσμα εμβαδού 
τουλάχιστον ίσο με το 66% του εμβαδού του κατεδαφιστέ- 
ου ή καταστραφέντος ολοσχερώς κτίσματος, με βάση το 
οποίο υπολογίστηκε η στεγαστική ενίσχυση. 




15206 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιστ) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλησίας 
τίμημα. Η αγοραζόμενη κατοικία θα πρέπει να είναι νομίμως 
υφιστάμενη και να έχει εμβαδόν τουλάχιστον ίσο με το 40% 
της δανειοδοτούμενης επιφάνειας του κατεδαφιστέου ή κα- 
ταστραφέντος ολοσχερώς κτίσματος. Στις περιπτώσεις που 
το κτίσμα στο οποίο πραγματοποιείται η αυτοστέγαση δεν 
έχει οικοδομική άδεια (οικισμοί προϋφιστάμενοιτου 1923) η 
στατική επάρκεια του κτιρίου θα πρέπει να βεβαιώνεται από 
δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία κτι¬ 
ρίων το ποσό της στεγαστικής συνδρομής ανέρχεται μέχρι 
30.000 δρχ. ανάτ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό κτι¬ 
ρίων της στεγαστικής ενίσχυσης ανέρχεται μέχρι του πο¬ 
σού των 40.000 δρχ. ανάτ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέροντα» 
στοιχεία και στον «φέροντα οργανισμό» της ιδίας ιδιοκτη¬ 
σίας, το συνολικό ανάτ.μ. ύψος της στεγαστικής ενίσχυσης 
δεν επιτρέπεται να υπερβαίνει το όριο των 65.000 δρχ. ανά 
τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι διατη¬ 
ρητέα ή παραδοσιακά χαρακτηρισμένα, με προϋπάρχουσα 
της πυρκαγιάς Απόφαση του ΥΠΕΧΩΔΕ ή του Υπουργείου 
Πολιτισμού, η Σ.Σ. ανέρχεται μέχρι του ποσού των 160.000 
δρχ. ανάτ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. Απαραίτητη προϋπόθεση το κτίριο να 
χρησιμοποιείται και οι ζημιές να προέρχονται από την πυρ¬ 
καγιά και όχι από εγκατάλειψη. 

ε) Για τα κτίρια της προηγούμενης παραγράφου (δ), όταν 
διατηρείται η όψη και ανακατασκευάζεται το υπόλοιπο, θα 
χορηγείται Σ.Σ. επισκευής διατηρητέου ή παραδοσιακού 
κτιρίου για τις όψεις, χωρίς όριο δανειοδότησης, και Σ.Σ. 
ανακατασκευής κτιρίου αντίστοιχα, για το υπόλοιπο κτίσμα 
μετά όρια τιμών και επιφανειών για κάθε κατηγορία κτιρίου 
(κατοικία ή επαγγελματοβιομηχανικός χώρος) που ανα¬ 
φέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, αγροτι¬ 
κών κτισμάτων (πλην οικιών) η στεγαστική ενίσχυση ανέρχε¬ 
ται μέχρι συνολικού ποσού 800.000 δρχ. για κάθε κτίσμα. 

ζ) Γ ια επισκευή κτιρίων που ανήκουν στο Δημόσιο, Ν.Π.Δ.Δ. 
ή σε Κοινωφελή ή σε Φιλανθρωπικά ή σε Ευαγή Ιδρύματα ή 
σε Σωματεία το ύψος της στεγαστικής ενίσχυσης (δάνειο και 
δωρεάν κρατική αρωγή) για την αποκατάσταση του φέρο- 
ντος οργανισμού και των λοιπών μη φερόντων στοιχείων θα 
ανέρχεται στο ποσό των 70.000 δρχ. ανάτ.μ. επίτου συνόλου 
της επιφανείαςτου κτιρίου. Γ ια ύψος δανειοδότησης που δεν 
υπερβαίνει το ως άνω ποσό η σχετική έγκριση θα εκδίδεται 
από το αρμόδιο Γ ραφείο Αποκατάστασης Πλημμυροπαθών 
(Γ.Α.Π.) Νομού Καρδίτσας. Για ύψος δανείου που υπερβαίνει 
το ως άνω ποσό η υπόθεση θα παραπέμπεται στο Τμήμα Απο¬ 
κατάστασης Ζημιών της Υ.Α.Σ. για την έκδοση της συμπλη¬ 
ρωματικής έγκρισης. 

η) Εφόσον πρόκειται για κτίρια με περισσότερες της μίας 
χωριστές ιδιοκτησίες, ο κάθε ιδιοκτήτης δικαιούται, εκτός 
από την στεγαστική συνδρομή γιατην αποκατάσταση των ζη¬ 
μιών της ιδιοκτησίας του, και πρόσθετη στεγαστική συνδρο¬ 
μή για την κάλυψη της δαπάνης που αναλογεί για την αποκα¬ 
τάσταση των ζημιών των κοινοκτήτων στοιχείων. 

θ) Η δωρεάν κρατική αρωγή που αντιστοιχεί στην ανωτέ¬ 
ρω στεγαστική συνδρομή επισκευής θα καλυφθεί από τον 


Προϋπολογισμό Δημοσίων Επενδύσεων και ανέρχεται σε 
ποσοστό 33% της στεγαστικής συνδρομής και μόνον για 
μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν από 
την πυρκαγιά, περισσότερες της μιας ιδιοκτησίες, στεγα- 
στική συνδρομή δικαιούται για κάθε μία από αυτές, ενώ δω¬ 
ρεάν κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στεγα- 
στικής συνδρομής χορηγείται υπό μορφή δανείου, χωρίς 
δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΩΝ 

α) Το ποσό της στεγαστικής ενίσχυσης για ανακατασκευή 
θα αναληφθεί σε δύο ισόποσες δόσεις, η πρώτη από τις 
οποίες καταβάλλεται με την υπογραφή της δανειστικής 
σύμβασης, η δε επόμενη όταν θα έχουν εκτελεστοί εργα¬ 
σίες, που αφορούν στην κατασκευή του φέροντα οργανι¬ 
σμού, τοιχοποιιών, εξωτερικών επιχρισμάτων και κιγκλιδω¬ 
μάτων. Στις περιπτώσεις που δεν έχει χορηγηθεί αποδε¬ 
δειγμένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο ισόποσες δόσεις. Είναι δυνατόν να δοθεί κατά την κρίση 
της δανείστριας Τράπεζας και εφάπαξ, αν πρόκειται για μι¬ 
κρά ποσά. Απαραίτητη προϋπόθεση, στην περίπτωση αυτή, 
είναι η συνηγορία του αρμόδιου Γ ραφείου Αποκατάστασης 
Πλημμυροπαθών (Γ.Α.Π.) Νομού Καρδίτσας. 

γ) Το ποσό της στεγαστικής συνδρομής για αυτοστέγαση θα 
χορηγείται εφάπαξ με την προσκόμιση οριστικού συμβολαίου 
αγοράς και πιστοποιητικού μεταγραφής ή προσυμφώνου με 
την υποχρέωση της υποβολής οριστικού συμβολαίου και πι¬ 
στοποιητικού μεταγραφής σε χρόνο που θα ορίζεται στην 
εγκριτική απόφαση του αρμόδιου Γ ραφείου Αποκατάστασης 
Πλημμυροπαθών (Γ.Α.Π.) Νομού Καρδίτσας. 

δ) Η συνολική διάρκεια των δανείων ανακατασκευής ή αυ¬ 
τοστέγασης ή επισκευής ορίζεται σε δεκαπέντε (15) χρόνια 
η δε εξόφλησή τους θα πραγματοποιηθεί σε ισόποσες εξα¬ 
μηνιαίες ή ετήσιες χρεολυτικές δόσεις, η πρώτη από τις 
οποίες θα καταβληθεί είκοσι τέσσερις (24) μήνες μετά την 
υπογραφή της δανειστικής σύμβασης. 

ε) Η συνολική διάρκεια των δανείων επισκευής διατηρη¬ 
τέων ή παραδοσιακών κτιρίων ορίζεται σε είκοσι πέντε (25) 
χρόνια, η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεολυτικές δόσεις, η πρώτη 
από τις οποίες θα καταβληθεί είκοσι τέσσερις (24) μήνες με¬ 
τά την υπογραφή της δανειστικής σύμβασης. 

στ) Η στεγαστική συνδρομή γιατην αποκατάσταση ζημιών 
σε πάγιες εγκαταστάσεις επιχειρήσεων και επαγγελματιών 
επιτρέπεται να χορηγηθεί, με τους ίδιους όρους, και στους 
μισθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους των 
ιδιοκτητών, μέσα σε 45 ημέρες από τη δημοσίευση της πα¬ 
ρούσας στην Εφημερίδα της Κυβερνήσεως. Μετά την πά¬ 
ροδο των 45 ημερών, το δικαίωμα υποβολής αίτησης για χο¬ 
ρήγηση στεγαστικής ενίσχυσης μπορεί να ασκηθεί και από 
τον ενοικιαστή, για λογαριασμό του αμελούντος ιδιοκτήτη. 
Σε κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 

ζ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 

προσαυξημένο κατά δύο (2) εκατοστιαίες μονάδες, χωρίς 
άλλη προσαύξηση για προμήθεια κ.λπ., επιδοτούμενο κατά 
100% από το λογαριασμό του Ν. 128/75. 

η) Για τους λοιπούς όρους και τη διαδικασία σύναψης και χο¬ 
ρήγησης των δανείων έχουν εφαρμογή οι αντίστοιχες διατά¬ 
ξεις που ισχύουν για τη χρηματοδότηση της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν νέ¬ 
ους κτήτορες των ακινήτων ασχέτως του τρόπου αποκτή- 
σεως και του είδους της ιδιοκτησίας, που έχουν επ’αυτού 
(καθολική διαδοχή, ειδική διαδοχή, επικαρπία, ψιλή κυριό¬ 
τητα, συνιδιοκτησία κ.λπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλλει εμπρόθεσμα αί¬ 
τηση και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιοκτή¬ 
τες, αποδεδειγμένα (με υποβολή υπευθύνων δηλώσεων) 
δεν έχουν λάβει δωρεάν κρατική αρωγή για άλλο πληγέν 
κτίσμα, από τις πυρκαγιές της 28ης και της 29ης Ιουνίου 
2000 και της 1ης Ιουλίου 2000, στο Νομό Μαγνησίας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριότητα 
του ακινήτου με γονική παροχή μετά την λήξη των προθε¬ 
σμιών αρχικών αιτήσεων, χωρίς να έχει υποβληθεί εμπρό¬ 
θεσμη αίτηση από το νέο κτήτορα. Στην περίπτωση αυτή 
αρκεί μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν του 
δανείου ή αντ’ αυτού επί άλλου ακινήτου που τυχόν προ- 
σφέρεται από το δανειολήπτη, εφόσον η αξία του ακινήτου 
καλύπτει το ασφαλιζόμενο δάνειο. Η υποθήκη μπορεί επί¬ 
σης να μεταφέρεται εκ των υστέρων σε άλλο ακίνητο αντί¬ 
στοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
τις πυρκαγιές της 28ης, της 29ης Ιουνίου 2000 και της 1ης 
Ιουλίου 2000 σε περιοχέςτου Νομού Μαγνησίας και στις πε¬ 
ριπτώσεις που υπάρχει αδυναμία προσφοράς ακινήτου για 
εγγραφή υποθήκης, προς εξασφάλιση του δανείου, πιστο¬ 
ποιούμενη από σχετική βεβαίωση της αρμόδιας Μητρόπο¬ 
λης που ανήκει ο Ιερός Ναός . 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα κα¬ 
θορίζεται ρητά ότι σε περίπτωση υποβολής, από τους δικαι¬ 
ούχους δανείων ή νέους κτήτορες, ανακριβών δηλώσεων ή σε 
περίπτωση μη εκπλήρωσης των υποχρεώσεων, που θα ανα¬ 
λάβουν με όσα προβλέπονται στην παρούσα απόφαση θα 
υπόκεινται, πέρα από τις νόμιμες κυρώσεις καιτις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που θα 


συνομολογείται με τη δανειστική σύμβαση και θα αντιστοιχεί 
σε ποσοστό 10% επί ολοκλήρου του ποσού του δανείου. 

γ. Εκτοκισμό του δανείου από τη χορήγησή του με επιτό¬ 
κιο μεγαλύτερο κατά 2,5 ποσοστιαίες μονάδες από το επι¬ 
τόκιο που καθορίστηκε με τη δανειστική σύμβαση για κάθε 
περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 20.000.000 δρχ. για τα επό¬ 
μενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επιτοκί¬ 
ου βαρύνει το λογαριασμό του Ν. 128/75, ο οποίος δημιουρ- 
γείται από παρακράτηση επί των χορηγήσεων των Τραπεζών 
με σκοπό την επιδότηση επιτοκίου δανείων. Ο λογαριασμός 
αυτός επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του . Το ύψος της δαπάνης 
αυτής είναι 40.000.000 δρχ. 

Η απόφαση αυτή να δημοσιευθεί στην εφημερίδα της Κυ- 
βερνήσεως σύμφωνα με το άρθρο 1, παρ. 2της από 26.3.81 
Πράξεως Νομοθετικού Περιεχομένου που κυρώθηκε με το 
Ν. 1190/81. 

Αθήνα, 10 Αυγούστου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 

-♦- 

Αριθ. 8025/36/1-λε’ (2) 

Διατήρηση του Ειδικού Λογαριασμού (Νο 2509487) με 
τίτλο «Ειδικός Λογαριασμός Αρωγής αστυνομικού και 
πολιτικού προσωπικού της Ελληνικής Αστυνομίας» 
που τηρείται στην Τράπεζα της Ελλάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το Ν. 1646/51 περί κυρώσεως και συμπληρώσεως του 
Α.Ν. 1500/50 περί ρυθμίσεως των εκτός δημόσιας ληψοδο¬ 
σίας Ειδικών Λογαριασμών. 

2. Τις διατάξεις των άρθρων 5,6,7 και 8 του Ν. 2771/1999 
«Περί Ειδικών Λογαριασμών και άλλες διατάξεις» (Α' - 280). 

3. Τις διατάξεις του άρθρου 31 του Ν.2168/1993 «Ρύθμιση 
θεμάτων που αφορούν όπλα, πυρομαχικά, εκρηκτικές ύλες, 
εκρηκτικούς μηχανισμούς και άλλες διατάξεις» (Α'-147). 

4. Τις διατάξεις του άρθρου 60 του Ν. 2362/1995 «Περί 
Δημοσίου Λογιστικού Ελέγχου των δαπανών του Κράτους 
και άλλες διατάξεις» (Α'- 247). 

5. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο προ¬ 
στέθηκε με το άρθρο 27 του Ν.2081/1992 (Α'-154) και αντι- 
καταστάθηκε με το άρθρο 1 του Ν.2469/1997 (Α'- 38). 

δ.Την υπ' αριθ. 1039386/441/Α-0006/21.4.2000 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β'- 571). 

7. Την υπ’ αριθμ. 8025/36/1 -ιγ από 28.5.1994 Απόφαση 
του Αρχηγού της Ελληνικής Αστυνομίας. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Διατηρείται σε ισχύ ο Ειδικός Λογαριασμός Αρωγής αστυ¬ 
νομικού και πολιτικού προσωπικού της Ελληνικής Αστυνο¬ 
μίας που τηρείται στο κεντρικό ΚατάστηματηςΤράπεζαςτης 
Ελλάδος με αριθμό 2509487 και συνεστήθη με τις διατάξεις 
του άρθρου 31 του Ν.2168/1993 (Α'-147). 

Άρθρο 2 

Μέτοχοι του Λογαριασμού - Πόροι 

1. Μέτοχοι του Λογαριασμού είναι υποχρεωτικώς όλοι οι εν 
ενεργεία αστυνομικοί και πολιτικοί υπάλληλοι της Ελληνικής 
Αστυνομίας, οι οποίοι παραμένουν μέτοχοι και μετά την έξο¬ 
δό τους απάτην Υπηρεσία, εφόσον το επιθυμούν. 

2. Πόρους του Λογαριασμού αποτελούν : 

α. Μηνιαία υποχρεωτική εισφορά των μελών. 

β. Δωρεές, κληρονομιές ή άλλες χαριστικές παροχές 
υπέρ του σκοπού του Λογαριασμού. 

γ. Έσοδα από καλλιτεχνικές ή αθλητικές εκδηλώσεις. 

δ. Τόκοι καταθέσεων. 

ε. Έσοδα από επενδύσεις κεφαλαίων ή προσόδους ακι¬ 
νήτων. 

Άρθρο 3 

Έλεγχος 

1. Ο Ειδικός Λογαριασμός Αρωγής ελέγχεται από τις αρ¬ 
μόδιες υπηρεσίες της Ελληνικής Αστυνομίας που ελέγχουν 
το Ίδρυμα «Εξοχές Ελληνικής Αστυνομίας» και υπόκειται σε 
κατασταλτικό έλεγχο από το Ελεγκτικό Συνέδριο. 

2. Τα ετήσια έσοδα και έξοδα του Ειδικού Λογαριασμού 
καταχωρούνται σε ξεχωριστό προϋπολογισμό και ισολογι¬ 
σμό και εγκρίνονται από τα ίδια όργανα έγκρισης του προ¬ 
ϋπολογισμού και ισολογισμού του Ιδρύματος. 

3. Για την παρακολούθηση της διαχείρισης του Ειδικού 
Λογαριασμού τηρούνται από το Ίδρυμα ιδιαίτερα λογιστικά 
βιβλία Γ κατηγορίας, ως επίσης και βιβλία υλικού. 

4. Δαπάνες σχετικές με την τήρηση κ.λ.π. του Λογαρια¬ 
σμού βαρύνουν τον ίδιο. 

5. Το διαχειριστικό όργανο του Λογαριασμού συντάσσει 
κάθε χρόνο Προϋπολογισμό και Απολογισμό, σύμφωνα με 
τις σχετικές εγκυκλίους του Γ ενικού Λογιστηρίου του Κρά¬ 
τους και τους υποβάλλει σ' αυτό προς έλεγχο και αξιολόγη¬ 
ση, ταυτόχρονα με τον Προϋπολογισμό του Φορέα που 
εποπτεύει τον εν λόγω Λογαριασμό. Η μη έγκαιρη υποβολή 
τους εντός της προθεσμίας που θέτει το Γ ενικό Λογιστήριο 
αναστέλλει αυτομάτως τη λειτουργία του Λογαριασμού 
(άρθρο 8παρ. 2 και 3του Ν.2771/1999). 

Άρθρο 4 
Διαχείριση 

1. Η διαχείριση του Ειδικού Λογαριασμού ανατίθεται με 
απόφαση του Διοικητικού Συμβουλίου στον Διευθυντή και 
στον Λογιστή του Ιδρύματος και στους νόμιμους αναπλη¬ 
ρωτές τους. Τα εν λόγω όργανα διαχείρισης υλοποιούν τις 
αποφάσεις του Διοικητικού Συμβουλίου. 

2. Οι μηνιαίες εισφορές των μετόχων του Ειδικού Λογα¬ 
ριασμού κατατίθενται σε λογαριασμό εμπορικής τράπεζας 
επιλογήςτου Διοικητικού Συμβουλίου του Ιδρύματος. Η ίδια 
τράπεζα ενεργεί και τις πληρωμές στους δικαιούχους κα¬ 
τόπιν εντολής των διαχειριστικών οργάνων. 

3. Τα διαθέσιμα ποσά που προέρχονται από εισφορές και 
βρίσκονται στην εμπορική τράπεζα κατόπιν εντολής των 
διαχειριστικών οργάνων μεταφέρονται την 1η και 16η κάθε 
μήνα στην Τράπεζα Ελλάδος, σύμφωνα με τον Ν. 
1611/1950, όπως τροποποιήθηκε και συμπληρώθηκε μετα¬ 
γενέστερα. Με εντολή των ιδίων διαχειριστικών οργάνων 


μεταφέρονται και τα χρηματικά ποσά που απαιτούνται για 
την υλοποίηση του σκοπού του Λογαριασμού από την Τρά¬ 
πεζας Ελλάδος στην εμπορική τράπεζα. 

Άρθρο 5 

Διαδικασία είσπραξης των πόρων 

1. Η προβλεπόμενη από το άρθρο 31 παρ. 2 του 
Ν.2168/1993 μηνιαία εισφορά των εν ενεργεία αστυνομικών 
και μονίμων πολιτικών υπαλλήλων της Ελληνικής Αστυνο¬ 
μίας αποδίδεται υποχρεωτικά κάθε μήνα στον Ειδικό Λογα¬ 
ριασμό Αρωγής Αστυνομικού και Πολιτικού Προσωπικού 
της Ελληνικής Αστυνομίας, μέσω των αρμοδίων Διευθύνσε¬ 
ων του Αρχηγείου της Ελληνικής Αστυνομίας. Η εισφορά 
των πολιτικών υπαλλήλων με σύμβαση αορίστου χρόνου 
και των συνταξιούχων οι οποίοι δεν παίρνουν μέρισμα από 
το Ε.Τ.Ε.Χ. ή το Τ.Α.Υ.Α.Π. και οι οποίοι δεν μισθοδοτούνται 
μέσω συστήματος ΔΙΑΣ, προκαταβάλλεται ανά εξάμηνο το 
πρώτο δεκαήμεροτων μηνών Ιανουάριου και Ιουλίου και κα¬ 
τατίθεται στην επιλεγείσα από το Διοικητικό Συμβούλιο 
εμπορική τράπεζα. Με την ίδια διαδικασία αποδίδεται και η 
εφάπαξ εισφορά της παραγράφου 10 του άρθρου 31 του 
Ν.2168/1993. 

2. Οιεξερχόμενοι, με τη συνταξιοδότησή τους, από το Σώμα 
αστυνομικοί και μόνιμοι τακτικοί πολιτικοί υπάλληλοι ή με σχέ¬ 
ση εργασίας ιδιωτικού δικαίου αορίστου χρόνου υποχρεού- 
νται να υποβάλλουν στην υπηρεσία πουτους απολύει δήλωση, 
στην οποία να δηλώνουν, εάν επιθυμούν ή όχι να παραμείνουν 
μέτοχοι του Ειδικού Λογαριασμού Αρωγής. 

3. Με τη δήλωση της προηγουμένης παραγράφου, όσοι 
λαμβάνουν μερίσματα από φορείς επικουρικής ασφάλισης 
(Ε.Τ.Ε.Χ. - Τ.Α.Υ.Α.Π.), αποδέχονται την παρακράτηση και 
καταβολή της προβλεπόμενης εισφοράς από τα καταβαλλό¬ 
μενα μερίσματα, μέσω των οικείων ταμείων Ε.Τ.Ε.Χ. και 
Τ.Α.Υ.Α.Π.. Η εν λόγω δήλωση συντάσσεται εις διπλούν και 
διαβιβάζεται στο Ίδρυμα και στο αντίστοιχο Ταμείο. 

4. Όσοι δεν λαμβάνουν μέρισμα από τους ανωτέρω φο¬ 
ρείς και δικαιούνται σύνταξης, με την εν λόγω δήλωσή τους, 
που συντάσσεται εις απλούν και διαβιβάζεται στο Ίδρυμα, 
αποδέχονται να καταβάλουν την εισφορά στην επιλεγείσα 
εμπορική τράπεζα προκαταβολικά ανά εξάμηνο, το πρώτο 
δεκαήμερο των μηνών Ιανουάριου και Ιουλίου, αποστέλλο- 
ντας εντός μηνός αντίγραφο της πράξης κατάθεσης στο 
Ίδρυμα. Εάν μέχρι την 31ην Δεκεμβρίου του οικείου έτους 
δεν περιέλθουν στο Ίδρυμα οι εν λόγω πράξεις κατάθεσης 
της εισφοράς, οι μέτοχοι διαγράφονται αυτοδικαίως με δια- 
πιστωτική πράξη του Διοικητικού Συμβουλίου του Ιδρύμα¬ 
τος. 

5. Τα επικουρικά Ταμεία αποδίδουν συγκεντρωτικά στο 
Ίδρυμα, ανά δίμηνο ή τρίμηνο, κατά περίπτωση, τα παρα- 
κρατηθέντα ποσά των εισφορών. Σε περίπτωση θανάτου 
του εν συντάξει μετόχου ενημερώνουν σχετικά το Ίδρυμα 
για διαγραφή του μετόχου, σύμφωνα με τη διαδικασία της 
επομένης παραγράφου. 

6. Μέτοχος, που δηλώνει ότι δεν επιθυμεί να παραμείνει 
μέτοχοςτου Ειδικού Λογαριασμού μετάτη συνταξιοδότησή 
του, διαγράφεται με διαπιστωτική πράξη του Διοικητικού 
Συμβουλίου του Ιδρύματος και στερείται πλέον του δικαιώ¬ 
ματος επανεγγραφής και λήψης βοηθήματος. Οιεξερχόμε- 
νοι για οποιοδήποτε λόγο από το Σώμα χωρίς δικαίωμα λή¬ 
ψης σύνταξης και μερίσματος από τους φορείς επικουρι¬ 
κής ασφάλισης διαγράφονται υποχρεωτικά με όμοια 
πράξη, ύστερα από την κοινοποίηση στο Ίδρυμα της από¬ 
φασης απόλυσης από την αρμόδια Υπηρεσία. Με την για 
οποιονδήποτε λόγο διαγραφή δεν επιστρέφονται οι κατα- 
βληθείσες εισφορές. 

7. Όποιος καθίσταται άπαξ μέτοχος του Ειδικού Λογαρια¬ 
σμού, παραμένει μέτοχος και μετά την τυχόν απόσπασή του 
σε άλλη Υπηρεσία, που δεν ανήκει στην Ελληνική Αστυνομία, 
ενώ διαγράφεται σε περίπτωση μετάταξής του. Όσοι από 
τους απεσπασμένους αμείβονται από την υπηρεσία, στην 
οποία είναι απεσπασμένοι, υποχρεούνται να καταβάλουν, με 
δική τους ευθύνη, την εισφορά της παραγράφου 1 του παρό¬ 
ντος άρθρου απ' ευθείας στην επιλεγείσα εμπορική τράπεζα. 

Άρθρο 6 

Δικαιούχοι οικονομικής ενίσχυσης - Καθορισμός αυτής. 

1. Δικαιούχοι εφάπαξ οικονομικής ενισχύσεως από το Λο¬ 
γαριασμό αυτόν είναι κατά σειρά προτεραιότητας οι κατω¬ 
τέρω: 

α. Ο ίδιος ο μέτοχος. 

β. Ο σύζυγος και τα άγαμα και άνεργα τέκνα του μετόχου. 

γ. Οι γονείς και τα άγαμα ανήλικα αδέλφια του μετόχου. 

2. Η οικονομική ενίσχυση παρέχεται στους ανωτέρω προς 
αντιμετώπιση ιδιαίτερων οικονομικών δυσχερειών που 
οφείλονται: 

α. Σε θάνατο του μετόχου. 

β. Σε ανικανότητα λόγω τραυματισμού ή πάθησης μετό¬ 
χου. 

γ. Σε βαριά νόσο του ιδίου ή μέλους της οικογένειας του, 
για τη θεραπεία της οποίας απαιτείται μεταφορά στο εξω¬ 
τερικό ή η αντιμετώπισή της απαιτεί πρόσθετες δαπάνες, 
πέραν εκείνων που καλύπτονται από τους ασφαλιστικούς 
φορείς. 

δ. Σε θεομηνίες - σεισμούς ή άλλο σοβαρό ατύχημα. 

3. Το ύψος της χορηγούμενης εφάπαξ οικονομικής ενισχύ- 
σεως δεν μπορεί να υπερβαίνει τα τέσσερα εκατομμύρια 
(4.000.000) δραχμές για περίπτωση θανάτου και τα τρία εκα¬ 
τομμύρια (3.000.000) δραχμές για κάθε άλλη περίπτωση. 

4. Το ποσό της προηγούμενης παραγράφου δύναται να 
αυξομειώνεται αναλόγως της οικονομικής καταστάσεως 
του Λογαριασμού με απόφαση του Αρχηγού της Ελληνικής 
Αστυνομίας, ύστερα από πρόταση του Διοικητικού Συμβου¬ 
λίου του Ιδρύματος. Η απόφαση αυτή ισχύει από την πρώτη 
του επομένου της εκδόσεώς της έτους. 

Άρθρο 7 

Διαδικασία χορήγησης οικονομικής ενισχύσεως - 
Δικαιολογητικά 

1. Το Διοικητικό Συμβούλιο του Ιδρύματος αποφασίζει για 
την παροχή ή όχι οικονομικής ενισχύσεως, το ύψος αυτής 
και την κατανομή της στα δικαιούμενα πρόσωπα, αφού λά¬ 
βει υπόψη την υπάρχουσα ανάγκη και οικονομική κατάστα¬ 
ση του ενδιαφερομένου, ύστερα από πρόταση του Διευθυ¬ 
ντή της Διεύθυνσης Οικονομικών του Αρχηγείου Ελληνικής 
Αστυνομίας. 

2. Στην αίτηση που υποβάλλεται στο Ίδρυμα αναφέρονται η 
οικονομική και οικογενειακή κατάσταση του αιτούντος, καθώς 
καιοιλόγοιπου επιβάλλουντην οικονομική του ενίσχυση. Απα¬ 
ραίτητη προϋπόθεση για την παροχή οικονομικής ενίσχυσης, 
προς αντιμετώπιση οικονομικών δυσχερειών που οφείλονται 
σε βαρεία νόσο μέλους της οικογένειας του μετόχου είναι η 
κατά κύριο λόγο συντήρηση του μέλους αυτού από τον ίδιο 
τον μέτοχο του Ειδικού Λογαριασμού. 

Την αίτηση συνοδεύουν κατά περίπτωση και τα παρακά¬ 
τω δικαιολογητικά: 

α. Πιστοποιητικό οικογενειακής κατάστασης. 

β. Αντίγραφο φορολογικής δήλωσης ή εκκαθαριστικού 
σημειώματος της Εφορίας. 

γ. Γνωμάτευση της Διεύθυνσης Υγειονομικού του Αρχη¬ 
γείου Ελληνικής Αστυνομίας ή άλλου κρατικού νοσοκομεί¬ 


ου με το ιστορικό της ασθένειας ή εγκριτική απόφαση του 
Υπουργείου Υγείας για μετάβαση στην αλλοδαπή. 

δ. Αποδεικτικά στοιχεία των εξόδων νοσηλείας ή άλλων συ¬ 
ναφών δαπανών, που τυχόν υπάρχουν, καθώς και αποδεικτικά 
στοιχείατηςζημίαςπου υπέστη ο μέτοχος στις περιπτώσεις θε¬ 
ομηνιών, πυρκαϊών ή άλλων σοβαρών ατυχημάτων, 
ε. Ληξιαρχική πράξη θανάτου, όταν συντρέχει περίπτωση, 
στ. Βεβαίωση αρμόδιας Δημόσιας Αρχής στις περιπτώσεις 
θεομηνιών, πυρκαϊών ή άλλων σοβαρών ατυχημάτων. 

ζ. Οποιοδήποτε άλλο αποδεικτικό στοιχείο ήθελε προσκομι- 
σθεί από τον ενδιαφερόμενο ή ήθελε ζητηθεί από το Διοικητικό 
Συμβούλιο προς απόδειξη της οικονομικής του δυσχέρειας και 
ανάγκης. Ειδικότερα, για τις περιπτώσεις ασθένειας το Δ.Σ. δύ- 
ναται να αιτείται την άποψη της Διεύθυνσης Υγειονομικού του 
Αρχηγείου Ελληνικής Αστυνομίας. 

3. Η πληρωμή της οικονομικής ενισχύσεως ενεργείται 
σύμφωνα με τις διατάξεις του άρθρου 4 της παρούσας και 
υπόκειταιστιςτυχόν νόμιμες κρατήσεις. Σε περίπτωση που, 
για οποιονδήποτε λόγο, δεν πραγματοποιηθεί η μετάβαση 
του ασθενούς στο εξωτερικό, επιστρέφεται το χρηματικό 
ποσό που χορηγήθηκε για το σκοπό αυτό. 

Άρθρο 8 

Καταργούμενες διατάξεις 

Από την έναρξη ισχύος της παρούσας απόφασης παύει 
να ισχύει κάθε γενική ή ειδική διάταξη κατά το μέρος που το 
αντικείμενο αυτής ρυθμίζεται από τις διατάξεις της παρού¬ 
σας απόφασης. 

Άρθρο 9 
Έναρξη ισχύος 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Ιουλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

-♦- 

Αριθ. 8066/17/1-κ’ (3) 

Διατήρηση του Ειδικού Λογαριασμού (Νο8404052) με τίτ¬ 
λο «Λογαριασμός Αρωγής Ορφανών τέκνων αστυνο¬ 
μικού, πυροσβεστικού και πολιτικού προσωπικού 
Υπουργείου Δημόσιας Τάξης» που τηρείται στην 
Εμπορική Τράπεζα της Ελλάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

Ι.Το Ν.1646/51 περί κυρώσεως και συμπληρώσεως του 
ΑΝ.1500/50 «περί ρυθμίσεωςτων εκτός δημόσιας ληψοδο¬ 
σίας Ειδικών Λογαριασμών. 

2. Τις διατάξεις των άρθρωνδ, 6, 7 καιδτου Ν.2771/1999 
"Περί Ειδικών Λογαριασμών και άλλες διατάξεις" (Α- 280). 

3. Τις διατάξεις του άρθρου 9 του Ν.2622/1998 "Υπηρε¬ 
σίες Συνοριακής Φύλαξης - Δήλωση περιουσιακής κατά¬ 
στασης αστυνομικών και άλλες διατάξεις" (Α'-138). 

4. Τις διατάξεις του άρθρου 60 του Ν.23621995 "Περί Δη¬ 
μοσίων Λογιστικού, ελέγχου των δαπανών του Κράτους και 
άλλες διατάξεις" (Α'- 247). 

5. Τις διατάξεις του άρθρου 29Α του Ν.1558/1985 "Κυ¬ 
βέρνηση και Κυβερνητικά Όργανα" (Α'-137), το οποίο προ¬ 
στέθηκε με το άρθρο 27 του Ν.2081/1992 (Α'-154) και αντι- 
καταστάθηκε με το άρθρο 1 του Ν.2469/1997 (Α'- 38). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την υπ' αριθμ. 1039386/441/Α-0006/21.4.2000 απόφα¬ 
ση του Πρωθυπουργού και του Υπουργού Οικονομικών 
"Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών" (Β'- 571). 

7. Την υπ’ αριθμ. 8066/17/1 από 1/12/1998 Απόφαση του 
Υπουργού Δημόσιας Τάξης. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Διατήρηση σε ισχύ 

Διατηρείται σε ισχύ ο Ειδικός Λογαριασμός Αρωγής Ορ¬ 
φανών Τέκνων αστυνομικού, πυροσβεστικού και πολιτικού 
προσωπικού του Υπουργείου Δημόσιας Τάξης που τηρείται 
στο Κεντρικό Κατάστημα της Εμπορικής Τράπεζας της Ελ¬ 
λάδος με αριθμό 84014052 και συνεστήθη με τις διατάξεις 
του άρθρου 9του Ν.2622/1998 (Ά-138). 

Άρθρο 2 

Πόροι του Λογαριασμού και διαδικασία είσπραξης αυτών. 

1. Πόρους του Λογαριασμού σύμφωνα με τις διατάξεις 
τηςπαρ. 2του άρθρου 9του Ν.2622/1998 αποτελούν: 

α. Δωρεές, κληρονομιές ή άλλες χαριστικές παροχές 
υπέρ του σκοπού του Λογαριασμού. 

β. Έσοδα από καλλιτεχνικές, αθλητικές ή άλλης μορφής 
εκδηλώσεις. 

γ. Τόκοι καταθέσεων. 

δ. Έσοδα από επενδύσεις κεφαλαίων ή προσόδους ακι¬ 
νήτων. 

2. Οι πόροι του Λογαριασμού εισπράττονται επιμελεία του 
Διοικητικού Συμβουλίου του ιδρύματος το οποίο ορίζει για το 
σκοπό αυτό τριμελή επιτροπή αποτελούμενη από έναν αξιω¬ 
ματικό της Ελληνικής Αστυνομίας, έναν αξιωματικό του Πυρο¬ 
σβεστικού Σώματος και έναν πολιτικό υπάλληλο. 

Άρθρο 3 

Έλεγχος 

1. Ο Ειδικός Λογαριασμός Αρωγής Ορφανών Τέκνων προ¬ 
σωπικού του Υπουργείου Δημόσιας Τάξης ελέγχεται από τις 
αρμόδιες υπηρεσίες της Ελληνικής Αστυνομίας που ελέγχουν 
το Ίδρυμα "Εξοχές Ελληνικής Αστυνομίας", και υπόκειται σε 
κατασταλτικό έλεγχο από το Ελεγκτικό Συνέδριο. 

2. Τα ετήσια έσοδα του Ειδικού Λογαριασμού καταχω- 
ρούνται σε ξεχωριστό προϋπολογισμό και ισολογισμό και 
εγκρίνονται από τα ίδια όργανα έγκρισης του προϋπολογι¬ 
σμού και ισολογισμού του ιδρύματος. 

3. Για την παρακολούθηση της διαχείρισης του Ειδικού 
Λογαριασμού τηρούνται από το Ίδρυμα ιδιαίτερα λογιστικά 
βιβλία Γ κατηγορίας ως επίσης και βιβλία Υλικού. 

4. Δαπάνες σχετικές με τη ν τή ρηση και λειτου ργία το υ Λο¬ 
γαριασμού αυτού βαρύνουν τον ίδιο. 

5. Το διαχειριστικό Όργανο του Ειδικού Λογαριασμού συ¬ 
ντάσσει κάθε χρόνο Προϋπολογισμό και Απολογισμό, σύμ¬ 
φωνα με τις σχετικές εγκυκλίους του Γενικού Λογιστηρίου 
του Κράτους και τους υποβάλλει σ' αυτό προς έλεγχο και 
αξιολόγηση, ταυτόχρονα με τον Προϋπολογισμό του Φορέα 
που εποπτεύει τον εν λόγω Λογαριασμό. Η μη έγκαιρη υπο¬ 
βολή τους εντός της προθεσμίας που θέτει το Γ ενικό Λογι¬ 
στήριο αναστέλλει αυτομάτως τη λειτουργία του Λογαρια¬ 
σμού (άρθρο 8παρ. 2 και 3του Ν.2771/1999). 

Άρθρο 4 
Διαχείριση 

1. Η διαχείριση του Ειδικού Λογαριασμού ανατίθεται με 
απόφαση του Διοικητικού Συμβουλίου στον Διευθυντή και 


στον Λογιστή του Ιδρύματος και στους νόμιμους αναπλη¬ 
ρωτές τους. Τα εν λόγω όργανα διαχείρισης υλοποιούν τις 
αποφάσεις του Διοικητικού Συμβουλίου. 

2. Τα έσοδα του Λογαριασμού κατατίθενται στον λογα¬ 
ριασμό της Εμπορικής Τράπεζας. Η ίδια τράπεζα εκτελεί τις 
εντολές του διαχειριστικού οργάνου το οποίο υλοποιεί τις 
αποφάσεις του Υπουργού Δημόσιας Τάξης και του Διοικη¬ 
τικού Συμβουλίου του Ιδρύματος. 

Άρθρο 5 

Δικαιούχοι οικονομικής ενίσχυσης. 

Δικαιούχοι οικονομικής ενίσχυσης από τον ανωτέρω Λο¬ 
γαριασμό είναι τα άγαμα και ανήλικα ορφανά τέκνα του 
αστυνομικού, πυροσβεστικού και πολιτικού προσωπικού 
που απεβίωσε ένεκα της υπηρεσίας ή κατά την εκτέλεση 
της υπηρεσίας και ένεκα αυτής. 

Άρθρο 6 

Διαδικασία χορήγησης οικονομικής ενίσχυσης. 
Δικαιολογητικά 

1. Ο Υπουργός Δημόσιας Τάξης, ύστερα από πρόταση 
του Διοικητικού Συμβουλίου του Ιδρύματος αποφασίζει για 
το ύψος της χορηγούμενης οικονομικής ενισχύσεως μία 
φορά το χρόνο, ανάλογα με την οικονομική κατάσταση του 
Λογαριασμού και τις ανάγκες κάθε ορφανού. 

2. Για την χορήγηση της οικονομικής ενίσχυσης υποβάλλε¬ 
ται στο Ίδρυμα από τον γονέα ή τον έχοντα την επιμέλεια του 
ανηλίκου, σχετική αίτηση, στην οποία αναφέρονται η οικονο¬ 
μική και οικογενειακή κατάσταση αυτού. Με την αίτηση συ¬ 
νυποβάλλονται και τα ακόλουθα δικαιολογητικά: 

α. Βεβαίωση αρμόδιας υπηρεσίας από την οποία να προκύ¬ 
πτει ότι ο γονέας του ανηλίκου απεβίωσε ένεκα της υπηρε¬ 
σίας ή κατά την εκτέλεση της υπηρεσίας και ένεκα αυτής. 

β. Πιστοποιητικό οικογενειακής καταστάσεως. 

γ. Αντίγραφο φορολογικής δήλωσης ή εκκαθαριστικού 
σημειώματος, του επιζώντα γονέα και του ανηλίκου αν υπο¬ 
βάλλεται τέτοια δήλωση. 

δ. Οποιαδήποτε άλλο αποδεικτικό στοιχείο ήθελε προ- 
σκομισθεί από τον ενδιαφερόμενο ή ήθελε ζητηθεί από το 
Διοικητικό Συμβούλιο που αποδεικνύει την οικονομική κα¬ 
τάσταση του αιτούντα. 

3. Η πληρωμή της οικονομικής ενισχύσεως ενεργείται 
σύμφωνα μετις διατάξεις του άρθρου 4 της παρούσας από¬ 
φασης. 

Άρθρο 7 

Καταργούμενες διατάξεις 

Από την έναρξη ισχύος της παρούσας απόφασης παύει 
να ισχύει κάθε γενική ή ειδική διάταξη κατά το μέρος που το 
αντικείμενο αυτής ρυθμίζεται από τις διατάξεις της παρού¬ 
σας απόφασης. 

Άρθρο 8 
"Εναρξη ισχύος 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Ιουλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




